Diari Oficial de la Generalitat Valenciana


Sumari del DOGV 9355, del 06-06-2022 (2022/5097)

Extracte de la Resolució d'11 de maig de 2022, del Rectorat de la Universitat de València, per la qual es convoca i s'estableixen les bases reguladores de la sisena edició del Concurs de Fotografia de Paisatge Valencià de la Càtedra de Participació Ciutadana i Paisatges Valencians.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9355

Data del DOGV
:   06-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/5097


Data del document
:   11-05-2022

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució d'11 de maig de 2022, del Rectorat de la Universitat de València, per la qual es convoca i s'estableixen les bases reguladores de la sisena edició del Concurs de Fotografia de Paisatge Valencià de la Càtedra de Participació Ciutadana i Paisatges Valencians. [2022/5097]  
BDNS (identif.): 630413.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/630413  
  
Primer. Part beneficiària  
Poden participar en aquest concurs estudiants i persones titulades de qualsevol de les universitats públiques valencianes (Universitat de València, Universitat Politècnica de València, Universitat Miguel Hernández d'Elx, Universitat Jaume I i Universitat d'Alacant). Estudiants i titulats de les Escoles d'Art i Superior de Disseny de la Comunitat Valenciana (EASD d'Alcoi, EASD d'Alacant, EASD de Castelló, EASD d'Oriola i EASD de València). Estudiants i titulats d'FP de Grau Superior de Comunicació, Imatge i So; i dels cicles formatius de Grau Superior de Fotografia, Il·lustració i Animació.  
  
Segon. Objecte  
L'objectiu d'aquesta convocatòria és premiar fotografies que arrepleguen les qualitats paisatgístiques (ecològiques, culturals, estètiques, històriques, simbòliques, patrimonials, etc.) del territori de la Comunitat Valenciana, amb la finalitat de mostrar i divulgar els valors ambientals, patrimonials i identitaris dels paisatges valencians.  
  
Tercer. Bases reguladores  
La convocatòria està publicada en la següent URL:  
https://ir.uv.es/A7byyOP  
  
Quarta. Quantia  
Els premis es financen amb càrrec al capítol VII del pressupost de la Càtedra Participació Ciutadana i Paisatges Valencians de la Universitat de València per a l'any 2022, orgànica 7842464041, específica 95791398 per un import total de 1.200 ?.  
Se n'atorguen els següents:  
Primer premi, dotat amb 600 euros.  
Segon premi, dotat amb 350 euros.  
Tercer premi, dotat amb 250 euros.  
  
Cinqué. Termini de presentació de sol·licituds  
El termini de presentació de sol·licituds comença l'endemà de la publicació de l'extracte d'aquesta convocatòria en el Diari Oficial de la Generalitat Valenciana (DOGV) i es tanca el 21 d'octubre de 2022.  
  
  
València, 11 de maig de 2022.- La vicerectora d'Innovació i Transferència (p. d. de la rectora, DOGV 11.04.2022): Rosa María Donat Beneito.